***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 71-7/2024.

***Jegyzőkönyv***

***Készült***: Pápakovácsi Község Önkormányzat képviselő-testületének 2024. február 26-án 16.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19..

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Hári Zsuzsanna képviselő

Vándor Zoltán képviselő (5 fő)

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. „Pápakovácsiért” emlékérem adományozására javaslat
2. Törvényességi felhívás ismertetése

(meghivó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása**

1. **“ Pápakovácsiért” emlékérem adományozása**

**Előadó:** **Burghardt Ferenc polgármester**

**Burghardt Ferenc polgármester**  szóbeli előterjesztésben elmondta, hogy „Az önkormányzat által adományozható elismerő címekről és kitüntetésekről” szóló 8/2023. (VIII.9.) önkormányzati rendelet alapján lehetőség van „Pápakovácsiért” emlékérem adományozására azok részére, akik kiemelkedő munkát végeztek, kimagasló eredményt értek el. Javasolta 3 fő részére a „Pápakovácsiért” emlékérem adományozását:

Dr Soós Lajos Árpád háziorvos már hosszú ideje – 1992 óta - Pápakovácsi háziorvosa. Lelkiismeretes, a lakosság is elégedett munkájával. Nemcsak „rendelési idejében” de bármikor fordulhatnak hozzá. A község közösségi életében is részt vesz.

Aszisztense Kardos Ferencné szintén régóta együtt dolgozik Dr Soós Lajossal, a faluban elismert egészségügyi dolgozó.

Mindkettőjük részére javasolja a „Pápakovácsiért” emlékérem átadását.

Vadkerti Imre – énekes – szintén évek óta a községi rendezvényeken rendszeresen fellép, emeli a rendezvények színvonalát. Részére szintén javasolja a „Pápakovácsiért” emlékérem adományozását.

Az emlékérmek átadására a március 15-i megemlékezésen kerülhetne sor, mindegyikük részére 25-25 ezer forint értékű tárgyjutalmat javasol: Dr Soós Lajos Árpád és Kardos Ferencné részére órát, Vadkerti Imre részére emléktárgyat.

Kérte a véleményeket.

A képviselők egyetértettek a javaslattal mindhárom személy esetében.

A polgármester kérte a képviselőket a szavazásra:

Pápakovácsi község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi határozatot hozta:

**10/2024. (II.26.) KT határozat**

Pápakovácsi község Önkormányzat Képviselő-testülete az önkormányzat által adományozható elismerő címekről és kitüntetésekről szóló 8/2023. (VIII.9.) önkormányzati rendelet alapján **Dr. Soós Lajos Árpád Kardos Ferencné és Vadkerti Imre**  részére **„Pápakovácsiért”** emlékérem adományozását határozza el.

A kitüntetés átadására a 2024. március 14-én tartandó “Március 15-ére emlékező “ ünnepi rendezvény keretében kerül sor.

A kitüntetéshez 25.000 Ft-25.000 Ft összegű tárgyjutalomban részesülnek a kitüntetettek.

Felkéri a képviselő-testület a polgármestert, hogy az emlékérem fedőlapjának feliratozásról, a tárgyjutalom beszerzéséről, és a díj átadásáról gondoskodjon.

**Felelős:** polgármester **Határidő:** 2024. március 14.

**2.) Törvényességi felhívás ismertetése**

**Előadó:Kissné Szántó Mária jegyző**

A napirend anyagát – az előterjesztést és a törvényességi felhívást – a képviselők a meghívóval együtt kézhez kapták.

**Kissné Szántó Mária jegyző** kiegészítésként elmondta, hogy a felhívásban szereplő önkormányzati rendeletek hatályon kívül helyezését már elvégezte. A képviselő-testületi ülést követően a Veszprém Vármegyei Kormányhivatal Törvényességi Felügyeleti Osztálya részére a tájékoztatást a törvényességi felhívásban foglaltak végrehajtásáról megküldi. Kéri a fentiek tudomásvételét.

Hozzászólás nem volt, a polgármester kérte a képviselőket a kiküldött határozati javaslat elfogadására.

Pápakovácsi község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi határozatot hozta:

**11/2024. (II.26.) KT határozat**

Pápakovácsi község Önkormányzat Képviselő-testülete a Veszprém Vármegyei Kormányhivatal Törvényességi Felügyeleti Osztálya által VE/53/455-1/2024. számú törvényességi felhívásban foglaltakat tudomásul veszi.

Az előterjesztésben foglaltak alapján a törvényességi felhívásban foglaltak végrehajtásra kerültek.

A képviselő-testület utasítja a jegyzőt, hogy a törvényességi felhívásban foglaltak végrehajtásáról a Veszprém Vármegyei Kormányhivatalt tájékoztassa.

**Határidő:** 2024. március 10.

**Felelős:** jegyző

Több napirend, hozzászólás nem volt, a polgármester a képviselő-testület nyilvános ülését 16.30 órakor bezárta.

K.m.f.

Burghardt Ferenc Kissné Szántó Mária

polgármester jegyző